CELEX: 32022R0470
Language: fi
Date: 2022-03-23 00:00:00
Title: Komission täytäntöönpanoasetus (EU) 2022/470, annettu 23 päivänä maaliskuuta 2022, sianlihan yksityisen varastoinnin tuen myöntämisestä ja tuen määrän vahvistamisesta ennakolta

24.3.2022   
               
               
                  FI
               
               
                  Euroopan unionin virallinen lehti
               
               
                  L 96/39
               
            
         KOMISSION TÄYTÄNTÖÖNPANOASETUS (EU) 2022/470,
         annettu 23 päivänä maaliskuuta 2022,
         sianlihan yksityisen varastoinnin tuen myöntämisestä ja tuen määrän vahvistamisesta ennakolta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 18 artiklan 2 kohdan ja 223 artiklan 3 kohdan c alakohdan,
         ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (2) ja erityisesti sen 4 artiklan 2 kohdan ensimmäisen alakohdan b alakohdan,
         sekä katsoo seuraavaa:
         
                     (1)
                  
                  
                     Sianliha-ala on ollut vakavissa vaikeuksissa useiden kuukausien ajan. Kiinan suuntautuvan viennin voimakas hidastuminen, afrikkalaisen sikaruton leviäminen useampiin jäsenvaltioihin ja koronaviruspandemian aiheuttamien rajoitusten jatkuva vaikutus aiheuttavat paineita teurassikojen unionin markkinoilla.
                  
               
                     (2)
                  
                  
                     Venäjän hyökkäys Ukrainaan on aiheuttanut lisää markkinahäiriöitä ja vaikuttanut vakavasti unionin sianlihan vientiin. Tiettyjen sianlihatuotteiden kysyntä on tämän seurauksena pudonnut jyrkästi.
                  
               
                     (3)
                  
                  
                     Jotta voidaan vähentää tämänhetkistä tarjonnan ja kysynnän epätasapainoa, on aiheellista myöntää tukea sianlihan yksityiseen varastointiin ja vahvistaa tuen määrä ennakolta.
                  
               
                     (4)
                  
                  
                     Komission delegoitua asetusta (EU) 2016/1238 (3) ja komission täytäntöönpanoasetusta (EU) 2016/1240 (4), joissa vahvistetaan yksityisen varastoinnin tuen täytäntöönpanoa koskevat erityissäännöt, olisi sovellettava sianlihan yksityisen varastoinnin tukeen, jollei tämän asetuksen säännöksistä muuta johdu.
                  
               
                     (5)
                  
                  
                     Jotta järjestelmä toimisi nopeasti ja joustavasti toimijoiden kannalta, tuen määrä olisi vahvistettava ennakolta. Tuen määrä on asetuksen (EU) N:o 1370/2013 4 artiklan mukaisesti vahvistettava varastointikustannusten ja muiden asiaankuuluvien markkinatekijöiden perusteella. On aiheellista vahvistaa kiinteä tukimäärä.
                  
               
                     (6)
                  
                  
                     Jotta yksityisen varastoinnin tuki olisi tehokasta ja sillä olisi todellinen vaikutus markkinoihin, tukea olisi myönnettävä ainoastaan tuotteille, joita ei ole vielä viety varastoon.
                  
               
                     (7)
                  
                  
                     Kyseisen toimenpiteen hallinnoinnin helpottamiseksi sianlihatuotteet olisi luokiteltava varastointikustannusten tasoa vastaaviin ryhmiin.
                  
               
                     (8)
                  
                  
                     Hallinnollisen tehokkuuden ja yksinkertaistamisen vuoksi olisi vahvistettava tuotteiden vähimmäismäärä, joka kullakin hakemuksella on katettava.
                  
               
                     (9)
                  
                  
                     Olisi vahvistettava vakuus sen varmistamiseksi, että toimijat täyttävät sopimusvelvoitteensa ja että toimenpiteestä saadaan toivottu markkinavaikutus.
                  
               
                     (10)
                  
                  
                     Täytäntöönpanoasetuksen (EU) 2016/1240 42 artiklan 1 kohdan b alakohdassa säädetään, että jäsenvaltioiden on ilmoitettava komissiolle hyväksyttävistä hakemuksista kerran viikossa. Jotta voidaan varmistaa tukeen käytettävissä olevien määrien läpinäkyvyys, seuranta ja moitteeton hallinnointi, ilmoituksia olisi järjestelmän tehokkaan hallinnoinnin takaamiseksi tehtävä tiheämmin. Sen vuoksi olisi säädettävä ilmoittamistiheyttä koskevasta poikkeuksesta.
                  
               
                     (11)
                  
                  
                     Jotta tällä asetuksella voitaisiin vaikuttaa markkinoihin välittömästi ja edesauttaa hintojen vakautumista, sen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
                  
               
                     (12)
                  
                  
                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Soveltamisala
            
               1.   Tässä asetuksessa säädetään asetuksen (EU) N:o 1308/2013 17 artiklan ensimmäisen kohdan h alakohdassa tarkoitetusta sianlihan yksityisen varastoinnin tuesta.
            
            
               2.   Delegoidun asetuksen (EU) 2016/1238 ja täytäntöönpanoasetuksen (EU) 2016/1240 säännöksiä sovelletaan, jollei tämän asetuksen säännöksistä muuta johdu.
            
         
         
            2 artikla
            Tukikelpoiset tuotteet
            
               1.   Tukikelpoiset tuoteryhmät ja varastointijaksoa koskevat tukimäärät esitetään liitteessä.
            
            
               2.   Tukea myönnetään ainoastaan tuoreelle tai jäähdytetylle lihalle, jota ei ole vielä viety varastoon.
            
         
         
            3 artikla
            Hakemusten jättäminen
            
               1.   Liitteessä esitettyjen tukikelpoisten tuoteryhmien yksityisen varastoinnin tukea koskevia hakemuksia voidaan jättää tämän asetuksen voimaantulopäivästä. Hakemusten viimeinen jättöpäivä on 29 päivä huhtikuuta 2022.
            
            
               2.   Hakemusten on koskettava 60, 90, 120 tai 150 päivän varastointijaksoa.
            
            
               3.   Kunkin hakemuksen on koskettava ainoastaan yhtä liitteessä lueteltua tuoteryhmää, ja siinä on ilmoitettava asianomainen CN-koodi kussakin ryhmässä.
            
            
               4.   Kunkin hakemuksen on koskettava vähintään 10:tä tonnia luuttomiksi leikattuja tuotteita tai 15:tä tonnia muita tuotteita.
            
         
         
            4 artikla
            Vakuus
            Yksityisen varastoinnin tukea koskevaa hakemusta jätettäessä delegoidun asetuksen (EU) 2016/1238 4 artiklan b alakohdan mukaisesti vaadittavan vakuuden määrän on vastattava 20:tä prosenttia tämän asetuksen liitteessä olevan taulukon sarakkeissa 3–6 vahvistetuista tuen määristä.
         
         
            5 artikla
            Haettuja määriä koskevien tietojen toimittamistiheys
            Poiketen siitä, mitä täytäntöönpanoasetuksen (EU) 2016/1240 42 artiklan 1 kohdan b alakohdassa säädetään toimittamistiheydestä, jäsenvaltioiden on toimitettava komissiolle kaksi kertaa viikossa tiedot määristä, joista on esitetty hakemukset sopimusten tekemiseksi, seuraavasti:
            
                        a)
                     
                     
                        kunakin maanantaina viimeistään klo 12.00 (Brysselin aikaa) määristä, joista on esitetty hakemukset edellisviikon torstaina ja perjantaina;
                     
                  
                        b)
                     
                     
                        kunakin torstaina viimeistään klo 12.00 (Brysselin aikaa) määristä, joista on esitetty hakemukset saman viikon maanantaina, tiistaina ja keskiviikkona.
                     
                  
         
            6 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 20.12.2013, s. 671.
         
            (2)  EUVL L 346, 20.12.2013, s. 12.
         
            (3)  Komission delegoitu asetus (EU) 2016/1238, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä julkisen intervention ja yksityisen varastoinnin tuen osalta (EUVL L 206, 30.7.2016, s. 15).
         
            (4)  Komission täytäntöönpanoasetus (EU) 2016/1240, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta (EUVL L 206, 30.7.2016, s. 71).
      
      
         
            LIITE
            
                        Tuoteryhmät
                     
                     
                        Tuotteet, joille tukea myönnetään
                     
                     
                        Tuen määrä varastointijaksoittain (euroa/tonni)
                     
                  
                        60 päivää
                     
                     
                        90 päivää
                     
                     
                        120 päivää
                     
                     
                        150 päivää
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           Ryhmä 1
                        
                        ex 0203 11 10 
                     
                     
                        Puoliruhot, ilman eturaajoja, saparoa, munuaisia, pallealihaa ja selkäydintä (1)
                        
                        Eläinten kokoruhot, paino enintään 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           Ryhmä 2
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Kinkut
                        Lavat
                        Etuosat
                        Selät etuselkineen tai niitä ilman, tai ainoastaan etuselät, selät kärkiosineen tai niitä ilman (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           Ryhmä 3
                        
                        ex 0203 19 55 
                     
                     
                        Kinkut, lavat, etuosat, selät etuselkineen tai niitä ilman, tai ainoastaan etuselät, selät kärkiosineen tai niitä ilman, luuttomat (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           Ryhmä 4
                        
                        ex 0203 19 15 
                     
                     
                        Kylki ja kuve kokonaisena tai suorakulmaisesti leikattuna
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           Ryhmä 5
                        
                        ex 0203 19 55 
                     
                     
                        Kylki ja kuve kokonaisena tai suorakulmaisesti leikattuna, ilman kamaraa ja kylkiluita
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           Ryhmä 6
                        
                        ex 0203 19 55 
                     
                     
                        Palat, jotka vastaavat keskipaloja (middles) kamaroineen ja rasvoineen tai niitä ilman, luuttomat (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           Ryhmä 7
                        
                        ex 0209 10 11 
                     
                     
                        Siansilava kamaroineen tai ilman (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Tukea voidaan myöntää myös Wiltshire-paloittelumenetelmän mukaisesti käsitellyille puoliruhoille eli ilman päätä, poskia, kurkkua, sorkkia, saparoa, kylkirasvaa, munuaisia, sisäfileetä, lapaluuta, rintalastaa, selkärankaa, lonkkaluuta ja palleaa oleville puoliruhoille.
            
               (2)  Selkäpalat ja etuselät voivat olla kamaroineen tai niitä ilman, kiinni olevan rasvakerroksen paksuus ei saa kuitenkaan ylittää 25:tä millimetriä.
            
               (3)  Sopimusmäärä voi käsittää minkä tahansa mainittujen tuotteiden yhdistelmän.
            
               (4)  Sama tarjontamuoto kuin CN-koodin 0210 19 20 tuotteille.
            
               (5)  Tuore rasvainen kudos, jota kerääntyy sian kamaran alle siihen kiinnittyneenä, riippumatta siitä, mistä osasta sikaa rasva on peräisin; jos tuote esitetään tullille kamaroineen, rasvaisen kudoksen painon on oltava suurempi kuin kamaran paino.